Sultan Ahmad dari Brunei

Sultan Ahmad ialah Sultan Brunei ke-2 menurut urutan Salasilah Raja-Raja Brunei, memerintah dari tahun 1408 hingga tahun 1425. 

Baginda merupakan adinda kepada Sultan Muhammad Shah. Pada tahun 1408, baginda menaiki takhta kerajaan. 

Sebelum memeluk agama Islam bersama-sama dengan adikanda baginda, baginda dikenali sebagai Pateh Berbai. 

Baginda merupakan Pengiran Bendahara pertama bagi Brunei dan juga yang mengasaskan nama "Brunei" yang berasal daripada perkataan "Barunah". 

Baginda berkahwin dengan adik Ong Sum Ping dan menjadi mertua Sultan Sharif Ali. Baginda pernah menjadi ketua utusan Brunei ke China. Baginda mangkat pada tahun 1425 dan diganti oleh Sharif Ali. 

Kategori:Sultan Brunei